cyanic-selkie/wikianc huggingface dataset:
מחלקת גנים ונוף
עונה 3
לסלי מחליטה להקים מחדש את פסטיבל הקציר של פוני, שהצלחתו תקבע את העתיד הכספי של המחלקה. אחרי שבועות של תכנונים, הפסטיבל הופך להצלחה מסחררת. אן וכריס יוצאים זמן קצר אך נפרדים כשכריס חוזר לעבודתו הקודמת באינדיאנפוליס. מאוחר יותר, כריס חוזר והופך למנהל העיר פוני בפועל, וגם בן עובד בעיר. טום, המקנא ברון שיוצא עם גרושתו וונדי, מחליט לצאת עם גרושתו של רון, תמי, אך שניהם מתפייסים. אנדי יוצא עם אפריל והם מתארסים לאחר כמה שבועות ומתחתנים בטקס הפתעה. לסלי ובן מתחילים לצאת אך שומרים זאת בסוד, עקב המדיניות של כריס נגד מערכות יחסים במקום העבודה.
עונה 4
בעידודו של בן, לסלי מחליטה לרוץ למועצת העיר והם נפרדים. גרושתו הראשונה של רון, שגם נקראת תמי, משתלטת על חייו. החברה של טום וז'אן-ראלפיו מתפרקת והוא חוזר לעבודתו הישנה. בן ולסלי מתחילים לצאת שוב והוא מקריב את עבודתו כדי שהיא לא תאבד את עבודתה. הסקנדל מוביל את יועציה הפוליטיים של לסלי לנטוש את הקמפיין וחבריה ממחלקת גנים ונוף מתנדבים לעזור לה. בן מסכים להיות מנהל הקמפיין של לסלי. מול לסלי מתמודד למועצת העיר בובי ניופורט (פול ראד) ומנהלת הקמפיין שלו, ג'ניפר בארקלי. אן וטום מתחילים לצאת. אפריל מקבלת את המשרה לשעבר של לסלי. בפרק האחרון בעונה, ג'ניפר מציעה לבן משרה בוושינגטון והוא מסכים ולסלי מנצחת בספירה חוזרת של הקולות.
עונה 5
לסלי מתחילה לעבוד כחברה במועצת העיר והיא ובן מתארסים ומתחתנים בטקס הפתעה. אפריל הופכת לסגנית מנהל מחלקת החיות וג'רי פורש. אן מחליטה להביא ילד לעולם ומבקשת מכריס לתרום זרע, ותוך כדי התהליך הם חוזרים לצאת ביחד. בסוף העונה אפריל הולכת ללמוד וטרינריה ורון מצפה לבן ראשון מדיאן.
עונה 6
בתחילת העונה רון ודיאן (לוסי לולס) מתארסים ומתחתנים. אן מגלה שהיא בהיריון מכריס. דיאן בהיריון מרון. אנדי מתחיל לעבוד בלונדון. איגלטון, העיר השכנה, פושטת רגל ומסופחת לפוני אחרי שלסלי לא מוצאת דרך להציל אותה ומפסידה בהצבעה החוזרת. בן מפוטר בוושינגטון וחוזר לעבוד במשרד רואה חשבון בעיר. הוא מתפטר שוב אחרי שכריס אומר לו שהוא נבחר למנהל העיר הבא. אן וכריס עוברים למישיגן. לסלי וחבריה מתכננים את קונצרט האיחוד של פוני ואיגלטון ובינתיים דיאן ואן יולדות.
בפרק 19 מתגלה שגם לסלי בהיריון, ובפרק שאחרי מתגלה שהיא צריכה ללדת שלישייה. קונצרט איחוד הערים מתגלה כהצלחה. טום מקדים את פתיחת המסעדה החדשה שלו ליום הקונצרט, מה שגורר כשלים רבים ובעל המסעדה יוצא מהשותפות. ד"ר סברסטין, אבא של ז'אן-ראלפיו ומונה ליסה, נכנס לשותפות במסעדה של טום. לסלי קיבלה הצעת עבודה חלומית ממישל אובמה שכוללת מעבר לשיקגו, ובעצת חבריה היא מחליטה לקבל את העבודה אך להישאר בפוני ולעבוד בקומה השלישית בבניין העירייה אותה שיפץ רון.
עונה 7
העונה השביעית הוכרזה כעונתה האחרונה של הסדרה. היא עלתה לשידור ב-13 בינואר 2015 והסתיימה ב-24 בפברואר 2015.
הפקה וביקורת
הסדרה נולדה תחילה כרעיון לסדרת-בת של "המשרד", בה עבדו שני יוצרי הסדרה גרג דניאלס ומייקל שור, אך לבסוף החליטו שיהיה טוב לסדרה אם יפרידו אותה מן "המשרד". ראשידה ג'ונס הייתה הראשונה שלוהקה לסדרה, אחרי שיוצרים התרשמו ממנה בהופעתה ב"המשרד". איימי פולר לוהקה לתפקיד לזלי נופ ובעקבות הסדרה עזבה את "סאטרדיי נייט לייב" בה השתתפה במשך כתשע שנים.
העונה הראשונה, שכללה שישה פרקים בלבד ושודרה באביב 2009, קיבלה ביקורות מעורבות ממבקרים, שטענו כי הסדרה יותר מדי מזכירה את "המשרד" ומנסה להוות חיקוי חיוור שלה, ושהדמות של לזלי נופ, למרות ששיבחו את גילומה של פולר, לא עבדה מספיק טוב. למרות הביקורות השליליות, החל מהעונה הבאה והעונות שאחריהן, המבקרים שיבחו את הסדרה על ההומור האופטימי שלה, הכתיבה בסדרה, קאסט האנסמבל המצוין שלה, דמותה של לזלי נופ בפרט וההרגשה שהסדרה מצאה את הטון הנכון שלה.
פול שניידר, שגילם את דמותו של מארק ברדנוויץ בשתי העונות הראשונות, עזב את הסדרה בהחלטה משותפת שלו ושל היוצר מייקל שור, עקב ההצלחה של שניידר בסרטי אינדי שונים וגם שהרעיון המקורי של הדמות לא הגיע לתוצר הסופי. במקומו נכנסו לתפקידים ראשיים החל מסוף העונה השנייה אדם סקוט ורוב לאו (שתחילה היה חתום לתפקיד אורח רק בשמונה פרקים) בתפקידים בן ואייט וכריס טראגר, בהתאמה.
רוב לאו וראשידה ג'ונס עזבו את הסדרה באמצע העונה השישית על מנת למצוא פרויקטים אחרים בקריירה שלהם, אך חזרו בתפקיד אורח בפרק סיום הסדרה.
בעקבות משבר הקורונה, ב-30 באפריל 2020 הוקרן פרק מיוחד שבו חברי הקאסט חזרו לדמויותם, כל ההכנסות כתוצאה מהפרק נתרמו לארגון צדקה.
לנץ
לנץ הוא שם משפחה ממקור גרמני שמשמעו "אביב".
סקדילוזאוריים
סקדילוזאוריים (שם מדעי: Scelidosauridae) היא משפחה של דינוזאורים מקבוצת התיראופורה שהיו קרובים לאנקילוזאורים ואולי היו אבותיהם. הם חיו בתחילת היורה לפני 197 עד 183 מיליון שנה והיו פרימיטיביים יחסית לבני קבוצת התיראופורה. הקבוצה תוארה ב-1839 בידי החוקר הבריטי תומאס הנרי האקסלי. המאובנים שלהם התגלו באנגליה, סין, באמריקה הצפונית (אריזונה) ואולי גם בפורטוגל.
חלק מהחוקרים כיום רואים במשפחה קבוצה פרפילטית אך אחרים כמו מייקל בנטון (Michael Benton) עוד רואים בה (2004) קבוצה מונופילטית.
גראנד ריבייר א גואיאב
גראנד ריבייר א גואיאב (בצרפתית: Grande Rivière à Goyaves; נהר הגויאבות) הוא הנהר הגדול ביותר בגוואדלופ היוצא ממרכז האי באס-טר אל צפון האי.
מוצאו של הנהר ברכס ההרים שבמרכז האי באס-טר. הנהר זורם לכיוון צפון האי ולאחר מכן למזרחו ועובר בדרכו דרך הקומונות פטי בורז' וסנט-רוז בקרבת השפך הוא עובר לצד מנגרובים ונשפך אל הים הקריבי במפרץ שנוצר בין האי באס-טר לאי גרנד טר.
קישורים חיצוניים
מידע מאתר SANDRE - השירות ההידראולי הלאומי הצרפתי
סאנגיונג טרנססטאר
סאנגיונג טרנססטאר (באנגלית: SsangYong Transstar, בקוריאנית: 쌍용 트랜스타) הוא אוטובוס מתוצרת יצרנית הרכב הקוריאנית סאנגיונג אשר יוצר בין השנים 1994–1998.
דגם ה"סאנגיונג טרנססטאר" נבנה על בסיס דגם מרצדס-בנץ 0404 של יצרנית הרכב הגרמנית מרצדס-בנץ.
ערטניתיים
ערטניתיים (Berberidaceae) - משפחה של צמחים בעלי פרחים בסדרת הנוריתאים. משפחה זו נקראת בעברית על שם הסוג ערטנית, ובאנגלית על שם הסוג ברברית, שהוא הסוג הגדול במשפחה. משפחה זו כוללת כ-15 סוגים. שלושה מהם מיוצגים בצמחיית ארץ ישראל, עם מין אחד כל אחד.
תיאור מורפולוגי
משפחה זו כוללת צמחים מצורות החיים עצים, שיחים ועשבוניים רב-שנתיים. לעלים אין תכונות אחידות, והם פשוטים או מורכבים, לעיתים קרובות מנוצים פעם אחת או יותר.
הפרחים דו מיניים, ובעלי סימטריה רדיאלית. מספר עלי הכותרת 6-9. בפרחי כל המשפחה קיימים צופנים. מספר האבקנים 6. השחלה עילית, לרוב בעלת מגורה אחת. הפרי הוא מטיפוס הלקט או ענבה, ומכיל אחד עד 50 זרעים.
ערטניתיים בצמחיית ארץ ישראל
משפחה זו מיוצגת בצמחיית ארץ ישראל על ידי שלושה מינים השייכים לשלושה סוגים שונים. המינים ערטנית השדות וכרבולתן השדות הם עשבים רב-שנתיים הגדלים בשדות ושוליהם ופריחתם צהובה; המין ברברית הלבנון הוא שיח קוצני נשיר הגדל במרומי החרמון, והוא נדיר ביותר בחרמון הישראלי.
חשיבות המשפחה לאדם
חשיבות משפחה זו לאדם היא משנית. מספר מינים מהסוג ברברית הם בעלי פרי אכיל, המלוקט לשם כך. כמו כן, מינים רבים מסוג זה משמשים כצמחי נוי, בעיקר משום יופי עלוותם הצבעונית. לכך גם משמש המין ננדינה תרבותית.
מינים רבים אחרים משמשים כצמחי מרפא. מינים אחרים, כדוגמת ערטנית השדות, מהווים לעיתים עשבים שוטים.
יוהאן פרנץ קסאבר שטרקל
יוהאן פראנץ קסאבר שטרקל (היגוי אפשרי נוסף: יוהאן פרנץ קסאפר שטרקל, בגרמנית: Johann Franz Xaver Sterkel; 3 בדצמבר 1750, וירצבורג – 12 באוקטובר 1817, וירצבורג) היה מלחין, פסנתרן ומורה גרמני. שטרקל היה גם כומר קתולי בהכשרתו. כפסנתרן, היה וירטואוז נודע בתקופתו, אולם יצירותיו נשכחו.
התחלת הקריירה הכנסייתית והמוזיקלית
יוהאן פרנץ קסאבר שטרקל נולד ב-1650 בעיר וירצבורג בבוואריה. שטרקל התייתם מאביו בגיל שנתיים. הוא גילה כישרון מוזיקלי בולט ולמרות התנגדות אביו החורג, למד נגינה בפסנתר ובעוגב אצל א. קטה, נגן עוגב של החצר המקומית. משנת 1764 למד תאולוגיה באוניברסיטת וירצבורג וב-1768 מונה לנגן עוגב בכנסיית נוימינסטר בווירצבורג. בשנת 1774 הוסמך לכומר קתולי ובשנת 1778 היה לעוזר הבישוף בכנסיית נוימינסטר. במקביל להתחיבויותיו ככלי קודש המשיך לעסוק במוזיקה. אחרי שניגן בחצר בווירצבורג, הופיע גם במנהיים. המוניטין שיצא לו כמלחין, הודות לאריה מצליחה מאוד שחיבר בשביל הזמרת סבינה היצלברגר (1755- 1810), זיכו אותו בהערכת הבישוף אדם פרידריך פון זיינסהיים מווירצבורג, שהשווה אותו לג'ובאני פאיזיילו, ובתשומת לבו של השר הרוזן פרידריך פון זיקינגן (שנתן השראה לדמות של "פרנץ מור" מהמחזה של שילר "השודדים" ). אלה הביאו בשנת 1778 למינויו לכומר המשפחתי ולמוזיקאי של חצר הארכיבישוף והנסיך הבוחר של מיינץ, פרידריך קרל יוזף פון ארטאל Von Erthal.
בסוף שנת 1779 נשלח על ידי הנסיך לאיטליה שבה ביקר במהלך שלוש שנים בערים ליבורנו, פירנצה, ונציה, רומא ואחרות והופיע כנגן פסנתרן ועוגב, על יד חברו, הכנר לֵריטר. ביקורו באיטליה תרם להתגבשות אמנותו המוזיקלית. בעת שהותו בעיר נאפולי נהנה שטרקל מהערצת המלכה מריה קרולינה וכתב בעידודה את האופרה סריה "פרנאצ'ה", שהוצגה בינואר 1782 על במת תיאטרו סן קרלו בעיר, לרגל יום הולדתו של המלך. לאחר מכן ביקר במילאנו ובבולוניה, שם שהה כמה שבועות במחיצתו של המוזיקאי הנודע פאדרה מרטיני לפני שחזר למיינץ באותה שנה,1782.
שנות בגרותו
אחרי חזרתו מאיטליה, בשנת 1785 התמנה שטרקל לפקיד בקתדרלה של מיינץ. אחרי הפלישה הצרפתית באוקטובר 1792, נאלץ לעבור זמנית עם קפלת הנסיך לאשאפנבורג. בשובו למיינץ כעבור שנה קיבל את משרת הקפלמייסטר במקום המלחין האיטלקי וינצ'נצו ריגיני, שהוזמן למשרה בברלין. שטרקל החזיק במשרה זו עד שנת 1797, כשהצרפתים פלשו שנית למיינץ. אחרי הפינוי החוזר לאשאפנבורג, בשל ההפסקה בפעילות הקפלה, שב שטרקל לווירצבורג והקדיש עצמו שוב להלחנה. בתקופה זו חיבר את ארבע המיסות שלו. אחרי מות מיטיבו, הנסיך פון ארטאל, ב-1802, התגורר שוב בווירצבורג לפרק זמן קצר ובין השנים 1802–1810 התיישב ברגנסבורג. שם ניהל בית ספר לזמרי מקהלה.
ב-1810 התמנה שטרקל למנהל המוזיקה בחצר וקפלמייסטר של רגנסבורג; הוא חזר לאשאפנבורג כדי לקבל עליו את משרת מנהל מוזיקת החצר אצל הנסיך-הארכיבישוף קרל תאודור פון דאלברג. כשהפטרון החדש שלו איבד בשנת 1814 את התואר דוכס גדול של פרנקפורט, נאלץ שטרקל לעזוב. הוא ביקר במינכן ובשנת 1815 חזר לגור בעיר הולדתו. שם נפטר בשנת 1817 בגיל 66 בגלל דלקת האדר.
פעילותו המוזיקלית
שטרקל זכה לפרסום בחייו כמלחין, כפסנתרן וכמורה בתחום המוזיקה. הקדיש חלק מזמנו להכשרת זמרים ומוזיקאים צעירים.
מבקרים התרשמו שהסונאטות שלו מזכירות בליריות ובמבנה את סגנונו של שוברט. בטהובן התוודע אל שטרקל בשנת 1791 כשביקר באשאפנבורג, מושב הקיץ של הנסיך הבוחר של מיינץ, אחרי שהופיע עם תזמורת הנסיך הבוחר של קלן בבאד מרגנטהיים. אחרי שניגן, שטרקל הזמין גם את בטהובן לנגן בפני הקהל. כשבטהובן סרב, שטרקל התגרה בו באומרו, שהווריאציות שבטהובן הלחין על נושא הארייטה "וייני אמורה" ("בואי, אהבה") של וינצ'נצו ריגיני (מלחין החצר הקודם באשאפנבורג) קשות כל כך לביצוע, שספק אם מחברן עצמו יוכל לנגנן כראוי. בתגובה לכך התיישב בטהובן אל הפסנתר וניגן מזיכרון לא רק את כל 24 הווריאציות שלו, אלא גם יצירות נוספות. בין הנוכחים היו שהבחינו, שהפסנתרן והמלחין הצעיר ניגן בווירטואוזיות בסגנון שחיקה את נגינתו המעודנת של שטרקל. השפעתו של שטרקל ניכרה כנראה גם בכמה מיצירותיו המוקדמות של בטהובן לפסנתר.
לקריאה נוספת
(א. שארנאגל, יוהאן פרנץ קסאבר שטרקל, וירצבורג, 1943) (ז'ואן אלאר, גלגוליהן של ארבע הסימפוניות אופוס 7 של יוהאן פרנץ קסאבר שטרקל מגרמניה לרואן: מסע ייחודי של הטעם המוזיקלי בין בשנים 1770–1825 - במחקרים על היחסים המוזיקליים גרמנו-צרפתיים במאה ה-18 ובמאה ה-19, בדו"ח של הכנס המשותף הראשון, בזארבריקן של החברה לחקר המוזיקה בגרמניה ושל החברה הצרפתית למוזיקולוגיה, 1999, הוצאת גאורג אולמס, הילדסהיים, 2002, ע' 266–271) (מילון גרוב למוזיקה ומוזיקאים, בעריכת סטנלי סיידי, כרך 118, ע' 126, 1991) (פטר הולפלדר, המוזיקה לכלי מקלדת, הוצאת ניקול, מהדורה חדשה, 1999, בגרמנית) (ז'וזף קרמן ואלאן טייסון, בטהובן, הוצאת מצלר, 1992)
קישורים חיצוניים
Beethoven as I knew him, edited by Donald W. MacArdle,English traduction by Constance S.Jolly Dover Publications, 1996 (אנטון פליקס שינדלר, בטהובן כפי שהכרתי אותו, בעריכת דונלד וו מק-ארדל ובתרגומה של קונסטנס ס. ג'ולי, הוצאת דובר, 1996) Novelo,Ewer and Co, Music primers and educational series 1895, London Belknap Press of Harvard University Press 1986 p 867
פריון (חלבון)
פְּרִיוֹן (אנגלית: Prion) הוא חלבון, אשר עלול לגרום למחלות זיהומיות. מקור המושג הוא קיצור באנגלית של Proteinacious-infectious particle ("חלקיק חלבוני זיהומי").
את המושג טבע סטנלי פרוזינר, שזכה בפרס נובל לפיזיולוגיה או לרפואה לשנת 1997 עבור מחקריו בנושא. הענף בביולוגיה החוקר את הפריונים נקרא פריונולוגיה. זהו אחד הענפים החדשים בביולוגיה — הפריונים התגלו רק בשנת 1982.
הפריון יכול להתקיים בשני מצבים תפקודיים (בעוד חלבונים רגילים יכולים להתקיים במצב אחד): מצב פעיל ומצב לא-פעיל, וכן לעבור ממצב אחד לשני בלי הוראה חיצונית. במצב הפעיל הפריון יכול להפיץ את המבנה שלו בתאים השכנים מבלי לשנות את החומר הגנטי בהם.
פריונים גורמים לסדרת מחלות ניווניות של המוח בכמה יונקים, ובכללם האדם. כל מחלות הפריונים גורמות בסופו של דבר למוות, והן חשוכות מרפא. כל מחלות הפריונים נדירות, ואלו שבאדם נדירות מאוד.
הפריונים הם חלבונים פגומים; כשהם באים במגע עם חלבונים תקינים, הם מסוגלים להפכם לפריונים - מכאן תכונת ההדבקה שלהם, אשר לפני גילויים של הפריונים יוחסה אך ורק לחיידקים, נגיפים וטפילים אחרים. הפגם בחלבונים גורם להרס תאים במוח, והמחלה מתפשטת במוח במהירות. הרס התאים גורם להופעת חללים ריקים במוח, דבר המקנה לו מראה של ספוג (אותו ניתן לזהות בנתיחה שלאחר המוות או בהדמיית תהודה מגנטית (בדיקת MRI). עובדה זו הקנתה שם כולל לכל מחלות הפריונים: TSE (קיצור באנגלית של Transmissible Spongiform Encephalopathy, "אנצפלופתיה ספוגית מידבקת"; אנצפלופתיה הוא שם כולל של כל מחלות ניוון המוח, גם כאלו שאינן נגרמות על ידי פריונים).
המחלות
בין מחלות הפריונים הידועות בבעלי חיים: סקרייפי (Scrapie), הפוגעת בכבשים, והידועה ביותר: מחלת הפרה המשוגעת (או בשמה המדעי: ספגת המוח של הבקר). מחלות פריוניות נדירות יותר התגלו ב-85 מינים שונים של בעלי חיים.
בין מחלות הפריונים הפוגעות באדם: מחלת קרויצפלד-יעקב (מחלת "הפרה המשוגעת" בבני אדם), קורו וחוסר שינה תורשתי קטלני.
באמצע שנות ה-90 חלה התפרצות של מחלת הפרה המשוגעת בממלכה המאוחדת. המחלה, אשר מסוגלת לעבור לאדם ולגרום למחלת קרויצפלד יקוב, התפשטה בקרב אוכלוסיית הפרות של הממלכה המאוחדת בשל הנוהג להאכילן בשר טחון של פרות אחרות. פרות שמוחן הכיל את הפריון, ואשר נטחנו והפכו מזון לפרות אחרות, העבירו בקלות את המחלה לפרות שניזונו ממזון זה. להתפרצות בממלכה המאוחדת היו השלכות כלכליות חמורות, ואלפי פרות הושמדו בניסיון למגר את המחלה.
כ-10% ממקרי המחלות הפריוניות באדם מועברים בתורשה. אצל אנשים אלו קיים פגם גנטי בגן המייצר חלבון מסוים, דבר הגורם לו להפוך לפריון.
"מחסום המינים"
המחלה אינה מתפתחת אצל פרות באופן נורמלי (לא ידועות מוטציות מעוררות מחלה או התפתחות ספונטנית של המחלה בפרות). המחלה בפרות החלה, ככל הנראה, כאשר הואכלו הפרות בשיירים טחונים של בשר ועצמות מכבשים חולות. אף על פי שהמחלה בכבשים ידועה ומוכרת מאות שנים בעולם, לא נמצאה עדות לכך שאדם נדבק עקב אכילת בשר כבש נגוע במחלה. "מחסום המינים" הוא שוני בין מינים שונים שמונע או מאפשר הדבקה של בעל חיים אחד מפריונים שמקורם בבעל חיים אחר: הדמיון בין הבקר לצאן אפשר את מעבר המחלה לפרות, בעוד שההבדל בין הצאן לאדם מנע את הדבקת האדם מכבשים. לעומת זאת ההבדל בין בקר לאדם לא היה מספיק על מנת להגן על האדם מפני הדבקה מבשר פרות שהיה נגוע בפריונים.
יחסי אוקראינה–פינלנד
יחסי אוקראינה–פינלנד הם היחסים הדו-צדדיים בין פינלנד לאוקראינה.
היסטוריה
עד מהפכת אוקטובר בשנת 1917 שתי המדינות היו חלק מהאימפריה הרוסית. בשנת 1918 הייתה פינלנד אחת המדינות הראשונות שהכירו באוקראינה ופתחה נציגות דיפלומטית בקייב. פינלנד הכירה שוב באוקראינה ב-30 בדצמבר 1991 לאחר קריסת ברית המועצות. שתי המדינות כוננו יחסים דיפלומטיים ב-26 בפברואר 1992. שתי המדינות חברות מלאות במועצת אירופה.
אנטיגואה וברבודה
אנטיגואה וברבודה (באנגלית: Antigua and Barbuda) היא מדינת איים במזרח הים הקריבי על גבול האוקיינוס האטלנטי ומורכבת משלושה איים, שניים גדולים יחסית - אנטיגואה וברבודה, ואחד קטן - רדונדה. אנטיגואה וברבודה הם חלק מקבוצת האיים האנטילים הקטנים. דרומה להם נמצא האי גוואדלופ. האי מונטסראט נמצא מדרום-מערב להם, סנט קיטס ונוויס ממערב וסן ברתלמי מצפון-מערב.
היסטוריה
התושבים האינדיאנים הראשונים התיישבו ב"אנטיגואה וברבודה" בסביבות המאה ה-24 לפנה"ס. מאוחר יותר, השבטים האינדיאנים אראוואק וקאריב אכלסו את האיים. האי אנטיגואה נקרא במקור "וודאדלי" על ידי הילידים.
קולומבוס הגיע לאנטיגואה ב־1493 וקרא לאי "סנטה מריה לה אנטיגואה" (מריה הקדושה העתיקה) כשם פסל שעמד בקתדרלת סביליה. ב־1632 התיישבו באי בריטים, והביאו אליו עבדים אירים קתוליים, למטעי הסוכר. ב־1667 הפך אנטיגואה למושבה בריטית וב־1678 התיישבו הבריטים בברבודה. ב־1834 שוחררו העבדים באנטיגואה וב־1860 סופחה ברבודה למושבת אנטיגואה. ב־1871 הפכו אנטיגואה וברבודה לחלק מהפדרציה של איי ליווארד. ב־1956 התפרקה הפדרציה ושנתיים לאחר מכן, הצטרפה אנטיגואה לפדרציה של איי הודו המערבית, שהתפרקה ב־1962. ב־1967 זכתה אנטיגואה לממשל עצמי, וב־1981 ב-1 בנובמבר, בעצמאות. שמות המדינה שניהם במקור מספרדית, אנטיגואה הוא "עתיקה" וברבודה הוא "בעלת זקן".
פוליטיקה
אנטיגואה וברבודה הם חלק מחבר העמים הבריטי ובראש המדינה עומד המלך צ'ארלס השלישי, אשר נציגו באיים הוא המושל הכללי. הממשלה מהווה את הרשות המבצעת. ראש הממשלה הוא לרוב מנהיג המפלגה הזוכה בבחירות לבית הנציגים (המונה 17 חברים), אשר נערכות כל 5 שנים. הסנאט, מונה גם הוא 17 חברים, אשר ממונים על ידי המושל הכללי.
כלכלה
כלכלת אנטיגואה וברבודה מתבססת בעיקר על תיירות. התיירות תורמת כ-64% מהתוצר הלאומי הגולמי, והחקלאות כארבעה אחוזים. הגידולים העיקריים הם כותנה, פירות וירקות, בקר, כבשים ועזים. ענף חשוב נוסף הוא הדיג. התעשייה, המייצרת מוצרי מזון ועץ, נייר, טקסטיל וצבעים, תורמת כ־12.5 אחוזים מהתוצר הלאומי הגולמי.
מחוזות
האי אנטיגואה מחולק ל־6 קהילות:
האי ברבודה והאי רדונדה מנוהלים במעמד של איי חסות תחת אנטיגואה.
גאוגרפיה
אנטיגואה וברבודה משתרעת על פני שלושה איים, בין הים הקאריבי לאוקיינוס האטלנטי. הגדול באיים הוא אנטיגואה (280 קילומטרים ריבועיים), שבו נמצאת הפסגה הגבוהה במדינה, הר בוגי (402 מטר מעל פני הים). אי האלמוגים השטוח ברבודה (161 קמ"ר) נמצא 40 קילומטרים מצפון-מזרח לאנטיגואה. האי הלא מיושב הזעיר רדונדה נמצא 40 קילומטרים מדרום-מערב לאנטיגואה.
מזג האוויר במדינה נוח. האקלים הוא טרופי מתון, בהשפעת רוחות הסחר. הטמפרטורות נעות בין 23 מעלות צלזיוס בחורף ל-30 מעלות בקיץ. הלחות נמוכה יחסית לאזור הטרופי, וכך גם כמות המשקעים העומדת על כ-1000 מ"מ בשנה. גשם יורד בכל חודשי השנה, וביתר-שאת בתקופה שבין אוגוסט לנובמבר. בשנים שחונות מהרגיל קיימת באיים מצוקת מים ממשית.
הוריקנים פוקדים את אנטיגואה וברבודה מדי שנה בממוצע.
המטבח האנטיגואני
תירס, בטטות ותפוחי אדמה משחקים תפקיד חשוב במטבח המקומי. דוגמה למאכל אנטיגואני פופולרי הוא דוקונה- כופתה מאודה מתוקה, עשויה מבטטות מגוררות, קמח ותבלינים. מאכל אנטיגואני נוסף הוא הפונגאי- פסטה עשויה מקמח תירס ומים.
דמוגרפיה
רוב האוכלוסייה במדינה (מעל 90%) הם צאצאי עבדים אשר הובאו על ידי הבריטים, או מולאטים, צאצאי אפריקנים ואירופים. חלק קטן מהתושבים הוא ממוצא אירופאי טהור, בעיקר אירי, בריטי ופורטוגלי. הפורטוגלים היגרו לאיים ממדיירה באמצע המאה ה-19. כן מתגוררת באיים אוכלוסייה קטנה ממוצא ערבי-נוצרי, שראשיתה בהגירה של סוחרים בתחילת המאה ה-20.
אוכלוסייה גדולה של ילידי "אנטיגואה וברבודה" וצאצאיהם, מתגוררת כיום בבריטניה. כנגדה קיימת גם הגירה אל האיים, בעיקר מאיים אחרים בים הקריבי ובפרט מהרפובליקה הדומיניקנית.
כשלושה רבעים מהתושבים הם נוצרים המשתייכים למספר רב של זרמים נוצריים. העדה הגדולה ביותר היא הכנסייה האנגליקנית, אחריה הקתולית, ואחריה כתות פרוטסנטיות שונות. יתר התושבים הם מאמיני דת הראסטפארי, מוסלמים או בהאאים. באנטיגואה שוכנת גם קהילה יהודית קטנה.
השפה הרשמית במדינה היא אנגלית, אך התושבים מדברים בעיקר בניב קריאולי מקומי.
בעיר הגדולה שהיא גם הבירה סנט ג'ונס מתגוררים כ-30 אלף תושבים. בערים משמעותיות אחרות אוכלוסייה לרבות ליברטה האוכלוסייה לא מגיע ל-4 אלף תושבים.
יחסי ארצות הברית–כף ורדה
יחסי ארצות הברית–כף ורדה הם היחסים הדיפלומטיים הרשמיים שבין ארצות הברית של אמריקה לבין הרפובליקה של כף ורדה.
היסטוריה
על פי מחלקת המדינה של ארצות הברית הקשר שבין שתי המדינות הוא "לבבי ויש לו שורשים היסטוריים חזקים". בתחילת המאה השמונה עשרה ספינות ציד לווייתנים אמריקניות החלו לגייס צוותים מבראווה ופוגו לצוד לווייתנים שהיו רבים במים הסובבים את כף ורדה. קשרים בין המושבות האמריקניות לבין כף ורדה מתועדים כבר ב-1740, כאשר ספינות אמריקאיות עגנו באופן שגרתי בנמלים של כף ורדה, כדי לסחור במלח או לקנות עבדים. מסורת ההגירה הכף ורדית לארצות הברית החלה באותו זמן ונמשכת עד היום.
הקונסוליה האמריקנית הראשונה באפריקה שמדרום לסהרה הוקמה בכף ורדה בשנת 1818. הייצוג הקונסולרי של ארצות הברית בכף ורדה נמשך לאורך המאה התשע עשרה. ארצות הברית בכף ורדה ביום בו קיבלה עצמאות ותמכה לאורך כל הדרך בתהליך קבלתה לאומות המאוחדות. בשנת 1983 הועלה דרג הקונסוליה והיא הפכה לשגרירות ארצות הברית בכף ורדה.
ארצות הברית הגישה לכף ורדה סיוע הומניטרי בשווי מיליוני דולרים.
מינמי
מאפיינים
המינמי נמצא ב-1980 לצידם של דינוזאורים אוסטרלים כמו המוטבורזאורוס והיונק הקדום סטרופודון. משמשעות השם קשורה למעבר מינמי האוסטרלי ואולי ל-"min min", סוג של אור על-טבעי הנפוץ בפולקלור ומזכיר את אש השועל.
המינמי היה אנקילוזאור פרימיטיבי באורך משוער של 3 מטר ומשקל 600 קילוגרם. היה לו מבנה יותר מוגבה יחסית ואולי הוא הסתתר מתחת לסבכים כדי למנוע מטורפים לגלגל אותו על גבו ולחשוף את הבטן הרגישה. הוא היה בעל צלחות גדולות מתחת החוליות שכנראה נתמכו בגידים מסביב. עם זאת מכיוון שגידים לא משתמרים במאובנים אין לכך הוכחות והיו על כך מחלוקות בין כמה מדענים.
האנקילוזאור היה שונה משאר האנקילוזאורים והוא קרוב מעט לנודוזאוריים. בניגוד למרבית האנקילוזאורים הוא היה חי ביבשת גונדוונה והיה האנקילוזאור הדרומי ביותר שנמצא עד לגילוי האנטארקטופלטה.
בתרבות
דינוזאור זה הופיע במשחק פארק היורה 3: בניית פארק.
ניל קרוסבי
ניל קרוסבי (באנגלית: Neil Crosby) הוא חוקר חשוב בתחום השמאות, פרופסור ללימודי נדל"ן באוניברסיטת רדינג באנגליה.
פרופ' קרוסבי השפיע רבות על מקצוע השמאות באנגליה, באמצעות שורה של מאמרים אקדמיים שפרסם בסוף שנות ה-80 ותחילת שנות ה-90 בנושאי מתודולוגיה של שומת נכסים מניבים, וכן באמצעות ספר משפיע - Property Investment Appraisal - שחיבר במשותף עם דייוויד באום (David Baum).
ב-2002 זכה בפרס החברה הבינלאומית לנדל"ן (International Real Estate Society) על תרומתו הייחודית בתחום המחקר, החינוך והפרקטיקה השמאית.
הדסון יוטיליטי קופה
הדסון יוטיליטי קופה (באנגלית: Hudson Utility Coupe) (בין השנים 1937–1938 הדגם היה קרוי Hudson Terraplane Utility Coupe) היא מכונית קופה, בתוספת ארגז שרות שהורכב בתא המטען, מתוצרת יצרנית הרכב האמריקאית Hudson Motor Car Company אשר יוצרה בין השנים 1937–1942 בארצות הברית.
תא המטען
בתוך תא המטען של הרכב הייתה קופסת פלדה שהונחה על מסילות הזזה (בדומה למגירות של ארגז הכלים). קופסת הפלדה נשענה על דלת אחורית. ידיות היו מחוברות לקצה הקופסה, אשר שימשו להחלקת הקופסה פנימה והחוצה. כשהקופסה נשלפה החוצה, היו שתי נקודות שבהן ניתן היה להרחיב אותה, דבר שהביא להעמסה ולפריקה של המטען. היכולת למשוך את התיבה החוצה הוא מה שעשה את "הדסון יוטיליטי קופה" להיות בשימוש כמו טנדר.
העומס המקסימלי של תא המטען הגיע עד 500 ק"ג.
אם לא היה צורך בשימוש הקופסה, אפשר היה להחליק את הקופסה לתא המטען. לאחר שנסגר את תא המטען, נראה כלי הרכב של הדסון כמו מכונית רגילה בתצורת קופה.
אליפות קוריאה הפתוחה
אליפות קוריאה הפתוחה היא טורניר טניס מהקטגוריה הבינלאומית בסבב ה-WTA הנערך מאז שנת 2004 בעיר סיאול שבקוריאה הדרומית. הטורניר משוחק במרכז הטניס של הפארק האולימפי בסיאול על מגרשים קשים ופתוחים.
בין הזוכות המפורסמות בעבר: מריה שראפובה וונוס ויליאמס.
פיטר אייזנמן
פיטר אייזנמן (באנגלית: Peter Eisenman; נולד ב-11 באוגוסט 1932 בניוארק שבניו ג'רזי) הוא אדריכל יהודי-אמריקאי בולט ואחד הבוחנים הראשונים של זרם הדה-קונסטרוקטיביזם באדריכלות בארצות הברית של חציה השני של המאה ה-20; חתן פרס וולף באדריכלות לשנת 2010.
צורותיו המפורקות של אייזנמן מזהות אותו עם קבוצה אקלקטית של אדריכלים, המתויגים, לעיתים אף כנגד רצונם, כדה-קונסטרוקטיביסטים על ידי חוקרי אדריכלות.
חרף העובדה שאייזנמן עצמו נמנע מזיהוי זה, נאמר עליו כי דרכו האדריכלית שזורה במחלוקות שנועדו בעיקר להשאיר אותו באור הזרקורים, לפחות בראייה אקדמית. התאוריות האדריכליות שלו נוטות לחפש אמנסיפציה ואוטונומיה של המשמעת האדריכלית, ועבודתו (הן הפרקטית, הן התאורטית) מהווה ניסיון מתמשך לשחרור הצורה מכל משמעות שהיא, מאבק שרבים מתקשים להבין, ואשר הביא לא אחת לביקורת על אייזנמן מצד אנשי אקדמיה הטוענים שהוא יוצר דיון חף מתוכן מהותי לשם הדיון, ולא לשם הענקת ערך אמיתי לרעיונותיו. לצד זאת, עבודתו של הפילוסוף הצרפתי הפוסט מודרניסטי, ז'אק דרידה, היא מרכיב חיוני בהשראה ליצירתו של אייזנמן.
אייזנמן מזוהה לרוב בעניבת הפרפר אשר הוא עוטה לצווארו.
קריירה
אייזנמן הוא בוגר תואר ראשון באדריכלות מאוניברסיטת קורנל, בעל מאסטר באדריכלות מאוניברסיטת קולומביה ותואר דוקטור מאוניברסיטת קיימברידג'.
הופעתו המשמעותית הראשונה בעין הציבור הייתה כחלק מהחמישייה הניו-יורקית, אשר זכתה לתשומת לב רבה בסוף שנות ה-60 ותחילת שנות ה-70 של המאה ה-20, ובלטה בסגנונה האדריכלי המודרניסטי הטהור. עבודתם מן השנים הללו נחשבת לרוב כעיבוד מחודש לרעיונותיו של לה קורבוזיה. במרוצת השנים, פנה כל חבר בחמישייה לדרכו הוא, כאשר אייזנמן משויך לאבות התנועה הדה-קונסטרוקטיביסטית באדריכלות.
בין יתר עבודותיו, אחראי אייזנמן על עיצוב האנדרטה בברלין לזכר קורבנות השואה, אשר הושלמה בשנת 2005.
בשנת 2010 זכה אייזנמן בפרס וולף בקטגוריית האדריכלות יחד עם האדריכל הבריטי דייוויד צ'יפרפילד.
הרי טינדל
הרי טינדל (באנגלית: Tyndall Mountains) הם קבוצת הרים במרכז חצי האי אירוסמית', בחוף לובה, בארץ גרהאם שבאנטארקטיקה.
ההרים מצויים בסמוך מדרום לקרחון אבסיוק.
בצידם המערבי של ההרים מצויה פסגת פריור, במרכז ההרים מצוי קרקס קרחוני המכונה "קרקס הענקים" (Giants Cirque), אשר נשפך לכיוון דרום מערב לתוך קרחון ואלו, ולגדתו של קרחון ואלו מצויה פסגת ריצ'רדסון.
ההרים מתנשאים לגובה של 2,300 מטרים מעל פני הים (בפסגות גרבייר).
גילוי ומיפוי ההרים
ההרים התגלו בעת שצולמה מן האוויר על ידי משלחת הסקר האווירי של שטחי חסות איי פוקלנד בשנת 1956–1957.
הרי טינדל מופו על ידי סקר שטחי חסות איי פוקלנד, בהתבסס סקרים על הקרקע ועל תצלומי אוויר, בין השנים 1948–1959.
מקור השם
שמם של ההרים ניתן להם על ידי הוועדה המייעצת לשמות אנטארקטיים של בריטניה
ההרים נקראים על שמו של ג'ון טינדל (John Tyndall), גאולוג וחוקר קרחונים אירי.
שם זה ניתן בדומה לשמות אחרים באזור ההרים, לציון משלחת הגאולוגים של הסקר האנטארקטי הבריטי שנערך באזור.
סון ון
סוּן וֶן (בסינית מסורתית: 孫雯; נולדה ב-6 באפריל 1973) היא כדורגלנית עבר סינית. סון, שזכתה בפרסי כדור הזהב ונעל הזהב בגביע העולם 1999, נחשבת לאחת הכדורגלניות הטובות אי פעם. בשנת 2000 היא אף זכתה בתואר כדורגלנית המאה של פיפ"א, בצוותא עם מישל אקרס האמריקאית.
חייה
סון נולדה ב-1973 בעיר שאנגחאי שבמזרח סין. כשהייתה בת 15 היא החלה לשחק במסגרת קבוצת הכדורגל של עירה, וב-1990 כבר ערכה את הופעת הבכורה שלה בנבחרת הבוגרת של סין. מהר מאוד הפכה סון לאחת משחקניות המפתח של הנבחרת ובתקופתה זכתה סין בחמש אליפויות אסיה רצופות (1991-1999), וביססה את עצמה כנבחרת החזקה ביותר באסיה. בנוסף, קטפה הנבחרת גם שתי זכיות רצופות במשחקי אסיה (1994-1998).
ב-1991, נבחרה סין לארח את גביע העולם הראשון לנשים. בנובמבר של אותה שנה התקיים הטורניר במחוז גואנגדונג, בהשתתפות 12 נבחרות הנשים המובילות בעולם. בשלב הבתים הוגרלה סין עם דנמרק, נורווגיה וניו זילנד, וסיימה אותו במקום הראשון עם חמש נקודות. סון פתחה בהרכב הראשון בכל המשחקים בשלב זה, וכבשה שער אחד נגד דנמרק. בשלב רבע הגמר, זכתה סין להגרלה קשה בדמות הנבחרת השוודית. שער אחד בדקה השלישית של החלוצה השוודית, פיה סונדהאגה הספיק לשוודיות, וסין הודחה מהטורניר.
ב-1995 הייתה סון חלק מסגל הנבחרת שהשתתף בגביע העולם השני שהתקיים בשוודיה. הסיניות סיימו את שלב הבתים במקום השני, עם מספר נקודות זהה לאלופת העולם המכהנת ארצות הברית, אך עם מאזן שערים פחות טוב. סון זכתה לכבוש שני שערים במהלך שלב זה - בתיקו 3-3 נגד ארצות הברית ובניצחון 1-3 על דנמרק. ברבע הגמר הוגרלה סין בפעם השנייה ברציפות נגד שוודיה, אך הפעם זכתה לנצח בבעיטות הכרעה ולנקום את ההפסד שקרה ארבע שנים לפני כן. בחצי הגמר, התמודדו הסיניות נגד גרמניה, אך הפסידו 1-0 משער של בטינה ויגמן בדקה ה-88. במשחק על המקום השלישי, הן הפסידו 2-0 לארצות הברית, וסיימו את הטורניר במקום הרביעי.
שנה אחר כך, נערך באולימפיאדת אטלנטה, טורניר כדורגל הנשים הראשון בהיסטוריה של המשחקים האולימפיים. הנבחרת הסינית סיימה את שלב הבתים במקום הראשון, ובחצי הגמר גברה 2-3 על ברזיל. במשחק הגמר היא פגשה את ארצות הברית בקרב על מדליית הזהב. האמריקאיות כבשו ראשונות, אך סון דאגה להשוות את התוצאה בדקה ה-32. במחצית השנייה, כבשה טיפני מילברט את שער הניצחון לזכות האמריקאיות, וסין נאלצה להסתפק במדליית הכסף. סון פתחה בכל חמשת משחקיה של סין בטורניר, והוחלפה רק פעם אחת.
במהלך גביע העולם שנערך בארצות הברית ב-1999, הגיעה סון לאחד משיאי הקריירה המקצוענית שלה. את שלב הבתים של הטורניר סיימה סין במאזן מושלם של שלושה ניצחונות, ועם 12 שערי זכות (סון כבשה חמישה שערים מתוכם). ברבע הגמר ניצחו הסיניות 0-2 את רוסיה, והתכוננו לפגוש בחצי הגמר את אלופת העולם המכהנת - נורווגיה. במשחק עצמו, הביסו הסיניות 0-5 את הנורווגיות, במה שנחשב עד היום לאחד המשחקים הגדולים בתולדות גביע העולם לנשים. סון כבשה צמד שערים במהלך המשחק, והנבחרת הסינית החלה להתכונן לקראת משחק הגמר מול המארחת, ארצות הברית. בגמר, שנערך באצטדיון רוז בול שבקליפורניה אל מול קהל שיא של 90,185 צופים, לא הצליחו שתי הקבוצות להכניע זו את זו, והמשחק הלך לבעיטות הכרעה. האמריקאיות זכו להכניס את כל חמש הבעיטות שלהן, אך הסיניות החמיצו את הבעיטה השלישית והפסידו את גביע העולם. מאז אותו משחק, לא חזרה הנבחרת הסינית לגמר גביע העולם. סון, שכבשה שבעה שערים במהלך הטורניר, חלקה את תואר מלכת השערים עם סיסי הברזילאית וזכתה גם בפרס השחקנית המצטיינת. באותה שנה, היא אף נבחרה לכדורגלנית השנה באסיה מטעם קונפדרציית הכדורגל של היבשת.
שנה לאחר מכן נערך טורניר הכדורגל של אולימפיאדת סידני 2000. היה זה הטורניר החלש ביותר בו השתתפה סון, כאשר הנבחרת הסינית לא הצליחה לעבור אפילו את שלב הבתים. היא סיימה במקום השלישי בבית, עם ארבע נקודות בלבד, כשלזכותה ניצחון אחד, הפסד אחד ותיקו אחד. סון השתתפה בכל שלושת משחקיה של הנבחרת בטורניר, כבשה ארבעה שערים ולא החמיצה אף דקת משחק. באותה שנה, החליטה סון לעזוב את הליגה הסינית ולעבור לקבוצת אטלנטה ביט מהליגה האמריקאית החדשה - ה-WUSA. בעונתה הראשונה בקבוצה, הובילה סון את הקבוצה עד לגמר אליפות הליגה, שם היא הפסידה לביי אריאה סייבר'רייס. העונה השנייה של סון הייתה טובה פחות, ובסופה הודחה הקבוצה בחצי גמר הפלייאוף. בשנתיים אלה, הייתה סון מועמדת פעמיים לפרס כדורגלנית השנה בעולם, אך בשתי הפעמים הפסידה למיה האם.
לאחר עונת 2002 החליטה סון לפרוש מהליגה האמריקאית על מנת להתכונן לגביע העולם שנערך בסוף 2003 בארצות הברית. את שלב הבתים של גביע העולם סיימו הסיניות במקום הראשון, לאחר שצברו 7 נקודות וכבשו 3 שערים בלבד (סון כבשה אחד מהם). למרות שהיו פייבוריטיות ברבע הגמר נגד קנדה, הפסידו הסיניות 1-0 והודחו מהטורניר. סון, שהייתה קפטנית הנבחרת בטורניר, הודיעה על פרישתה בסיומו.
RNase
RNAse (בעברית לעיתים: רנ"אז; קיצור של Ribonuclease, ריבונוקלאז) הוא אנזים המסוגל לבצע חיתוך בנקודה אחת או יותר בגדיל RNA ובכך לגרום לפירוק הרצף. RNAse הוא חלבון גלובולרי.
RNAse מצוי בשפע בכל היצורים החיים, והוא אנזים בעל יציבות גדולה. גם חימום בטמפרטורה של 90 מעלות לא יהרוס אנזים זה. שתי עובדות אלו הפכו אותו ל"אויבם" של העוסקים בביולוגיה מולקולרית המנסים לבודד RNA. בניגוד לעבודה המעבדתית עם DNA, לבידוד ה-RNA יש צורך בציוד בדרגת עיקור גבוהה ביותר, עבודה זהירה ומהירה ושימוש במעכבי אנזימים המעכבים RNase, שכן האנזים מצוי במיקרואורגניזמים באוויר ועל גבי עורו של החוקר.
יחסי בנגלדש–הודו
יחסי בנגלדש–הודו הם היחסים הדו-צדדיים בין הרפובליקה העממית של בנגלדש לרפובליקה של הודו, מדינות שכנות בדרום אסיה. היחסים הדיפלומטיים בין שתי המדינות החלו באופן רשמי בשנת 1971 עם ההכרה של הודו בבנגלדש עצמאית (שהייתה ידועה בעבר כמזרח פקיסטן).
היחסים בין שתי המדינות אופיינו כיחסים מיוחדים  אם כי חלק מהמחלוקות נותרו בלתי פתורות. הסכם הגבול בין המדינות ההיסטורי נחתם ב-6 ביוני 2015 ויישב סכסוכי גבול בני עשרות שנים, בעוד משא ומתן עדיין מתנהל על שיתוף המים של הנהרות חוצי הגבולות. בשנים האחרונות, בנגלדש ראתה סנטימנטים אנטי-הודו גוברים בקרב אזרחיה עקב הפעילות האנטי-מוסלמית והאנטי-בנגלדשית של ממשלת הודו כמו התערבותה של הודו בפוליטיקה של בנגלדש, הרג של בנגלדשים על ידי BSF ההודי, חוק לתיקון אזרחות, עליית הינדוטבה בהודו כמו גם חוסר הרצון של הודו בפתרון סכסוכי המים בנהרות משותפים עם בנגלדש. בשנת 2019, כמה שרים בנגלדשים ביטלו את ביקוריהם הממלכתיים המתוכננים בהודו כתגובה להצעת החוק לתיקון אזרחות של הודו. בשנת 2021, הפגנות מסיביות בבנגלדש נגד ביקורו הממלכתי של ראש הממשלה ההודי נרנדרה מודי במדינה הובילו למותם של לפחות 14 בני אדם.
בנגלדש והודו הן חברות משותפות ב-SAARC, BIMSTEC, IORA וחבר העמים הבריטי. שתי המדינות חולקות קשרים תרבותיים רבים. במיוחד, בנגלדש ומדינת מערב בנגל במזרח הודו דוברות בנגלית. ב-1971 פרצה מלחמת השחרור של בנגלדש בין מזרח פקיסטן למערב פקיסטן; הודו התערבה בדצמבר 1971 בתמיכה במזרח פקיסטן ועזרה להבטיח את עצמאותה מפקיסטן כמדינת בנגלדש. מאז ביקורו של ראש ממשלת הודו נרנדרה מודי בבנגלדש ב-2015 וביקורה של ראש ממשלת בנגלדש שייח חסינה בהודו ב-2017, ההתפתחויות הבולטות שחלו כוללות פתרון של גבולות יבשתיים וימיים שהמתינו זמן רב, שהגדירו את נושא המובלעות, פתרון של למעלה מתשעים נושאים הכוללים בתחומי ההיי-טק, כלומר אלקטרוניקה, אבטחת מידע, חלל, טכנולוגיית מידע ואנרגיה גרעינית אזרחית וגידול שנצפה בסחר הדו-צדדי מ-9 מיליארד דולר ל-10.46 מיליארד דולר בשנת הכספים 2018–2019, קדמו להם 7 מיליארד דולר עד 9 מיליארד דולר ב-2017–2018, עלייה של 28.5 אחוזים.
ב-6 בדצמבר, בנגלדש והודו חוגגות את יום הידידות לזכר ההכרה של הודו בבנגלדש והמשך הידידות בין שתי המדינות.
היסטוריה
הקשרים של הודו עם בנגלדש הם תרבותיים, תרבותיים, חברתיים וכלכליים. יש הרבה דברים שמאחדים את שתי המדינות - היסטוריה משותפת ומורשת משותפת, קשרים לשוניים ותרבותיים, תשוקה למוזיקה, ספרות ואמנויות. כמו כן, Rabindranath Tagore, האיש אשכולות הבנגלי-הודי יצר את ההמנונים הלאומיים של בנגלדש והודו ב-1905 וב-1911 בהתאמה. שתי המדינות היו בעלות ברית חזקות במהלך מלחמת העצמאות של בנגלדש ב-1971. מאמצע שנות ה-70, לעומת זאת, היחסים החמירו מכיוון שבנגלדש פיתחה קשרים הדוקים יותר עם מדינות אסלאמיות, השתתפה בארגון הוועידה האסלאמית והגבירה את הדגש על הזהות האסלאמית על פני השורשים האתנו-לשוניים של המדינה. שתי המדינות פיתחו בריתות שונות במהלך המלחמה הקרה בשנות ה-80, מה שצינן עוד יותר את היחסים הבילטרליים. עם תחילת הליברליזציה הכלכלית בדרום אסיה, הם יצרו מעורבות וסחר דו-צדדיים גדולים יותר. הסכם שיתוף המים ההיסטורי של גנגס נחתם ב-1996. הודו ובנגלדש הן שותפות אסטרטגיות קרובות במלחמה בטרור. הם גם שותפות הסחר הגדולים ביותר בדרום אסיה.
רציחות בגבול
מותם של אזרחים בנגלדשים בגבול הודו-בנגלדש הפך לאחת המבוכות בין היחסים הבילטרליים של שתי המדינות בשנים האחרונות. המדיניות המכונה "לירות להרוג" של כוחות אבטחת הגבול של הודו (BSF) שלפי ארגון Human Rights Watch הרגה כמעט 1,000 בנגלדשים בין 2001 ל-2011 נותרה בליבת השיחות בין פקידים בנגלדשים לפקידים הודים.
פקידים הודים שביקרו בבנגלדש, כולל שרי החוץ ההודיים וראשי ה-BSF, נשבעו רבות לעצור את ירי ה-BSF, אך אזרחים בנגלדשים, הכוללים בעיקר חוצי גבול בלתי חוקיים, המשיכו להירצח על ידי החיילים ההודיים.
בעוד הכעס גבר בבנגלדש בגלל המשך הירי ב-BSF ובעקבותיו מקרי המוות, גורמים רשמיים בהודו טוענים כי הגברת האבטחה באה בעקבות הזרימה ההולכת וגוברת של ההגירות הבלתי חוקיות להודו, כמו גם המשך שימוש לרעה בגבול על-ידי מבריחים. פקידים הודיים, שנשבעו לצמצם את מספר הנפגעים בגבול, הראו סטטיסטיקה שמספר ההרוגים בבנגלדש נמצא בירידה מתמדת בשנים האחרונות.
מקרי המוות בבנגלדש שנגרמו כתוצאה מירי BSF בגבול הפכו להיות כפופים למה שנקרא מלחמת סייבר בין האקרים של שתי המדינות שלקחה את אתרי האינטרנט של BSF, המרכז הלאומי לאינפורמטיקה וקונגרס טרינמול כקורבנות. נמצא כי ממשלת בנגלדש מגנה את מתקפות הסייבר על אתרי אינטרנט הודיים.
התפתחויות אחרונות
בספטמבר 2011, שתי המדינות חתמו על הסכם גדול על תיחום גבולות כדי לסיים את המחלוקות בנות 4 עשורים על גבולות. זה נודע בתור מסדרון טין ביגהה. הודו גם העניקה גישה 24 שעות ביממה לאזרחי בנגלדש במסדרון טין ביגהה. ההסכם כלל חילופי מובלעות, שכללו 51,000 אנשים הפרוסים על פני 111 מובלעות הודיות בבנגלדש ו-51 מובלעות בנגלדשיות בהודו. השטח הכולל המעורב הוא מעל 24,000 דונם.
ב-9 באוקטובר 2011, צבאות הודו ובנגלדש השתתפו ב-Sampriti-II (Unity-II), תרגיל צבאי משותף בן 14 ימים ב-Sylhet כדי להגביר את הסינרגיה בין כוחותיהם.
מאוקטובר 2013, הודו החלה לייצא 500 מגה וואט של חשמל ביום לבנגלדש לאורך תקופה של 35 שנים. קו תמסורת של 125 ק"מ בהארמפור-בהרמרה, 40 ק"מ ממנו בבנגלדש, מחבר בין שתי תחנות המשנה. גורמים רשמיים בבנגלדש מאמינים שהייצוא יקל מאוד על המחסור הלאומי ברגע ש-500 MW יזרמו לרשת הלאומית. ראשי הממשלה של שתי המדינות חשפו גם את הלוח של תחנת הכוח הפחמית רמפאל בהספק של 1,320 מגה-וואט, מיזם משותף בין שתי המדינות. הקשר נתפס כאבן דרך מרכזית בחיזוק הקשר הדו-צדדי ומגיע בזמן שבו הודו נואשת לפצות על חוסר יכולתה לעמוד בשתי הסכמי מפתח עם בנגלדש: האחת על מימי טיסטה והסכם הגבול היבשתי.
מנובמבר 2013, טקס דמוי גבול וואגה אורגן במחסום הגבול פטרפול (במערב בנגל, הודו) - בנאפול (בנגלדש). הטקס הכולל תהלוכות, מצעדים והורדת הדגל הלאומי של שתי המדינות הוא כיום שגרה יומית, עם השקיעה, בגבול המזרחי. היחסים בין המדינות בהחלט נעים בכיוון חיובי.
שרת החוץ ההודית סושמה סוואראג' ביקרה בבנגלדש בטיול הרשמי הראשון שלה לחו"ל ביוני 2014. ב-7 במאי 2015 הפרלמנט ההודי, בנוכחות דיפלומטים בנגלדשים, העביר פה אחד את הסכם הגבול הקרקעי (LBA) כתיקון החוקתי ה-100 שלו, ובכך פתר את כל סכסוכי הגבול בני 68 השנים מאז תום שלטון הראג' הבריטי. הצעת החוק המתינה לאשרור מאז הסכמי מוג'יב-אינדירה משנת 1974.
ביוני 2014, במהלך ביקורה הרשמי הראשון בחו"ל, סיכמה שרת החוץ של הודו, סושמה סוואראג' הסכמים שונים להגברת הקשרים. הם כוללים:
במהלך ביקורו הממלכתי של ראש ממשלת הודו נרנדרה מודי בבנגלדש במהלך יוני 2015 נחתמו עד 22 הסכמים על ידי שני הצדדים. במהלך הביקור הודו הושיטה קו אשראי של 2 מיליארד דולר לבנגלדש והתחייבה להשקעות בשווי 5 מיליארד דולר. בהתאם להסכמים, Reliance Power של הודו הסכימה להשקיע 3 מיליארד דולר כדי להקים תחנת כוח מבוססת LNG של 3,000 MW (שהיא ההשקעה הזרה הגדולה ביותר שנעשתה אי פעם בבנגלדש). Adani Power גם תקים תחנת כוח פחמית של 1600 מגה-וואט בעלות של 1.5 מיליארד דולר. שתי המדינות חתמו בסך הכל על 22 הסכמים, כולל הסכמים על שיתוף פעולה בטיחותי ימי וריסון סחר בבני אדם ומטבעות הודיים מזויפים. מודי הודיעה גם על קו אשראי של 2 מיליארד דולר לבנגלדש.
בחצות ב-31 ביולי 2015, כ-50,000 אנשים הפכו לאזרחים של הודו או בנגלדש לאחר שחיו במובלעות במשך עשרות שנים. בסיום סכסוך ממושך, החליפו שתי המדינות 162 מובלעות באזור הגבול, ואפשרו לאנשים שחיים בו להישאר או לצאת למדינה האחרת. בעוד 14,214 אזרחי בנגלדש המתגוררים ב-51 מובלעות בצד ההודי הפכו להודים, מספר רב של אנשים ב-111 המובלעות ההודיות בבנגלדש העדיפו להישאר עם בנגלדש ורק 979 בחרו לעבור להודו. המספר הכולל של אזרחים הודים חדשים כלל 15,193 איש.
בנובמבר 2015, שר המסחר של בנגלדש, טופאייל אחמד, היה ביקורתי על המצור על נפאל של הודו ב-2015, והצהיר כי "המצור פגע בהסכמים כמו ה-BBIN".
בשנת 2018, מנהיגי שתי המדינות חנכו את צינור ידידות בנגלדש-הודו באורך 130 ק"מ לאספקת 4 לאך טון סולר לבנגלדש. בספטמבר 2018, הקבינט של בנגלדש אישר את טיוטת ההסכם המוצע עם הודו על מנת לאפשר לה להשתמש בנמלי הים צ'יטגונג ומונגלה להובלת סחורות אל וממנה המדינות הצפון-מזרחיות הנעולות.
בשנת 2019, הפרלמנט ההודי העביר את חוק תיקון האזרחות (CAA), שבעקבותיו ביטלו שר החוץ של בנגלדש AK Abdul Momen ושר הפנים אסדוזמאן חאן את נסיעותיהם להודו. מאוחר יותר, גם השר שהריאר עלאם ביטל את ביקורו בהודו. ראש ממשלת בנגלדש, שייח חסינה, מתח ביקורת על ה-CAA, והגדיר זאת כ"לא הכרחי", אך עם זאת אישר שה-CAA והלאומי של האזרחים הם "עניינים פנימיים" של הודו.
יחסי הגנה
כמו כן, הצבאות של שתי המדינות מילאו תפקיד נרחב בטיפול בנושאים נפוצים כדי לשפר ולערוך תוכניות הכשרה להתמודדות עם בעיות נגד טרור, אסונות טבע, הבטחת סיוע הומניטרי וסיוע באסונות (HADR). לאחרונה, במרץ 2019, הרמטכ"ל הנוכחי של הצבא ההודי, שהיה אז מפקד פיקוד הצבא המזרחי, גנרל MM Naravane ביקר אצל ראש המטה של צבא בנגלדש, הגנרל עזיז אחמד כדי לקיים שיחות בנושא להגברת שיתוף המודיעין בין שתי המדינות יחד עם פיתוח תחומים אחרים של שיתוף פעולה ביטחוני. הביקור החשוב ביותר עלה בזמנו, כאשר מיאנמר החליטה לנקוט בצעדים חזקים כדי לפעול נגד קבוצות המורדים הפועלות שפעלו לסכל פעילויות טרור משני הצדדים של הודו ומיאנמר, יחד עם זה ניהלו דיונים בנושאים שונים. אפשרויות לשיפור ביצוע תרגילים צבאיים בקנה מידה מהיר וחזק יותר.
ניהול אבטחת גבולות
במהלך ביקורו הממלכתי של ראש הממשלה שייח חסינה בניו דלהי בשנת 2019, שוחח עם ראש הממשלה נרנדרה מודי, שם העריך את מדיניות אפס הסובלנות של המאמץ הנחוש של ממשלת בנגלדש להבטחת שלום, ביטחון ויציבות באזור כולו. וכן הוכר על ידי שני המנהיגים, שהטרור עדיין נותר כאחד המחסומים המשמעותיים העיקריים לרמות השלום והיציבות של המדינות והאזורים כאחד. עם זאת, ראשי הממשלה של שתי המדינות חזרו על אמונתם ומחויבותם החזקה כדי לחסל על כל צורותיה של ביטוייה והדגישו את עובדת ההימנעות מטרור. כמו כן, שני ראשי הממשלה התייחסו לדיונים המוצלחים בין שרי הפנים של בנגלדש והודו במהלך ביקורו של שר הפנים של בנגלדש בהודו באוגוסט 2019, לפיו הוא הסכים לשיתוף פעולה הדוק יותר למאבק נגד קבוצות קיצוניות קיצוניות., ארגוני טרור, הברחת נשק, סמים ומטבעות מזויפים וגם פשע מאורגן בעדיפות משותפת.
שיתוף פעולה אנרגטי
הודו הציגה לאחרונה את הרעיון של מערכת המסחר בחשמל אזורית אשר תסייע לאזורים שונים במדינה בהפחתת הגירעון בחשמל על ידי העברת כוח עודף מאזור אחר. על פי חוק החשמל משנת 2003, החברות ההודיות יכלו לאגד כוח בבורסה. צרכן יהיה חופשי לקנות אותו מכל אחד. ניתן להרחיב את הרעיון הזה של מאגר כוח בתוך הודו כדי לכסות את המדינות השכנות כמו בנגלדש, בהוטן ונפאל לאחר הקמת מאגר כוח תת-אזורי וחיבורים הדדיים נחוצים בין מדינות אלו. זה יכול בסופו של דבר ליצור מאגר כוח אזורי ובכך ליצור הזדמנות ענקית למסחר בחשמל באזור.
הודו גם מחפשת לייצא חשמל מהאזור הצפון-מזרחי שלה עם פוטנציאל להפקת כ-58,971 MW למדינות המזרחיות שלה דרך בנגלדש. בנגלדש מקווה לקבל גישה לכוחה של נפאל ובהוטן דרך הודו. בנגלדש ביקשה רשמית 'מסדרון חשמל' כדי לגשת לשווקים בהוטן ובנפאל. היא הסכימה לאפשר להודו להעביר הידרואלקטריות מאסאם לביהאר דרך שטחה. הפגישה המוצעת תנסה להסיר חומרים מגרים באזורים הקשורים לפרויקט. ב-2016 נמתחה ביקורת על העסקה בין ראש הממשלה נרנדרה מודי לראש הממשלה שייח חסינה. מבקרי בנגלדש האשימו את העסקה בקביעת מחיר גבוה לייבוא חשמל, במיוחד מטריפורה. ציוד למפעל נשלח דרך בנגלדש אשר ויתרה על רוב דמי המעבר. Adani Power אמרה ב-8 בנובמבר 2017, כי Jharkhand חתמה הסכם ארוך טווח עם מועצת הפיתוח של בנגלדש על מנת לספק חשמל ממפעל ה-1,600 MW הקרוב שלה בגודה בג'הרקאנד.
ביקורים רמי דרג
הנשיא חוסיין מוחמד ארשאד ביקר בהודו בשנת 1982. ראש הממשלה שייח חסינה ביקרה בהודו בשנת 2010 כדי לחתום על מספר עסקאות. ראש ממשלת הודו, מאנמוהאן סינג, ביקר בדאקה ב-2011 כדי לחתום על מספר עסקאות. ראש הממשלה נרנדרה מודי ביקר בבנגלדש בביקור היסטורי שכן הסכם הגבול נפתר ב-2015.
פעילות כלכלית
הסחר הדו-צדדי של בנגלדש-הודו היה למעלה מ-10 מיליארד דולר בשנים 2018–2019.
הלוואות
ב-2011 אישרה הודו הלוואה של 750 מיליון דולר לפיתוח תשתית בנגלדש והציעה הלוואה רכה נוספת של מיליארד דולר לפיתוח תשתיות ב-2014.
מלגות
מדי שנה מקבלים 200 סטודנטים מבנגלדשים מלגות של ICCR. הודו הציעה מלגות לסטודנטים מוכשרים בבנגלדש תחת תואר שני ושני וחוקרי דוקטורט כדי לבצע לימודים במערכות מסורתיות של תרופות כמו איורוודה, אונאני והומאופתיה, על פי הנציבות העליונה ההודית בדאקה. בשנת 2017, 400 סטודנטים הודים לרפואה הפגינו בצ'יטגונג לאחר שלא הצליחו להירשם במועצת הרפואה והשיניים של בנגלדש.
מסחר והשקעות
הסחר אמור להגיע ל-10 מיליארד דולר עד 2018 דרך נמלים. הסחר הדו-צדדי בין הודו לבנגלדש עמד על 6.6 מיליארד דולר בשנים 2013–2014, כאשר היצוא של הודו על 6.1 מיליארד דולר והיבוא מבנגלדש על 462 מיליון דולר, המייצג יותר מכפול מהשווי של 2.7 מיליארד דולר חמש שנים קודם.
הקבינט של בנגלדש אישר הסכם סחר מתוקן עם הודו שבמסגרתו שתי המדינות יוכלו להשתמש זו בנתיבי הקרקע והמים של זו לשליחת סחורות למדינה שלישית, תוך הסרת מחסום רב שנים בסחר אזורי. במסגרת העסקה הודו תוכל גם לשלוח סחורות למיאנמר דרך בנגלדש. היא כללה הוראה לפיה העסקה תחודש אוטומטית לאחר חמש שנים אם לאף אחת מהמדינות לא תהיה התנגדות.
שיתוף פעולה מגפת COVID-19
בנגלדש החלה בחיסונים המוניים ל-COVID-19 עם חיסוני Covishield של מכון הסרום של הודו ב-7 בפברואר 2021. בנגלדש רכשה 7 מיליון מנות והודו התכוונה לתת 3.3 מיליון מנות נוספות. עקב גל שני של COVID-19 בהודו, יצוא החיסונים הופסק. זה הפריע לתוכנית החיסונים בבנגלדש.
סוף העולם שמאלה
סוף העולם שמאלה הוא סרט קולנוע ישראלי, בבימויו של אבי נשר, אשר יצא לאקרנים בשנת 2004.
הסרט הדרמטי-קומי מתאר את המציאות החברתית של אנשי עיירת עולים חדשים ישראלית בנגב ב-1968, דרך סיפור חברותן של שתי נערות, שרה טלקר (לירז צ'רכי), עולה חדשה מהודו הנמנית עם קהילת הבני ישראל, וניקול שושן (נטע גרטי), בת להורים יוצאי מרוקו. סיפור החברות מתחיל כאשר משפחת עולים מהודו, משפחתה של שרה, מגיעה אחרי חודש אולפן והבטחות שווא על מגורים במרכז הארץ, לגור בעיירת הסְפר המאוכלסת רובה ככולה בעולים קשי יום ממרוקו.
ותיקי העיירה, המזדהים עם התרבות הצרפתית, מתייחסים בעוינות לעולים החדשים מהודו ומתנשאים מעליהם. ההודים מצדם, הרואים עצמם כבני התרבות הבריטית, חושבים את האוכלוסייה המקומית לבורה וגסת-רוח. בין שתי הקבוצות נוצרת מלחמת תרבות, אך שתי הנערות יוצרות ביניהן חברות ייחודית.
שיר הנושא של הסרט בוצע על ידי זוכת העונה הראשונה של התכנית "כוכב נולד", נינט טייב.
Yes דוקו
ערוץ yes דוקו הוא ערוץ טלוויזיה המשודר במסגרת ערוצי הבית של yes. הערוץ מעמיד במרכזו סיפורים על החוויה האנושית. הערוץ משדר סרטים וסדרות דוקומנטריים מהארץ ומהעולם, בדגש על הסיפור האנושי. הערוץ עלה לאוויר בתחילת שנת 2006.
סוף העולם שמאלה
גרסה בימתית של הסרט עתידה לצאת באוגוסט 2023.
Yes דוקו
משבצות שידור וקטגוריות VOD
משבצת הדגל של הערוץ היא "דוקו-ישראלי" - סדרות וסרטים ישראליים מקוריים שהופקו בלעדית עבור הערוץ. בנוסף, הערוץ משדר סדרות וסרטי רכש בולטים מהעולם, ומנהל ספרייה של כ-700 תכנים מתחדשים בשירות ה-VOD של yes, וב-+yes, המחולקת לפי נושאים.
סוף העולם שמאלה
תקציר
השנה 1968. האדם עומד לנחות על הירח, וסטודנטים מפגינים ברחובות פריז, אך נדמה כי דבר ממאורעות אלה אינו משפיע על החיים בעיירה קטנה ומבודדת במדבר הישראלי.
Yes דוקו
סרטי מקור בולטים
ענבל פרלמוטר: אם זה נגמר, 7 מונולוגים על זנות, טלגראס: המרד של עמוס, פוליקר: הילד שבי, 44 שעות, סוף עונת האהבה, ימי הפיק, ליל כלולות, בת האמן, המצלמה של דוקטור מוריס, 1341 פריימים מהמצלמה של מיכה בר-עם, שיח לוחמים: הסלילים הגנוזים, קופסה כחולה, אהבה זאת לא היתה, להיות ענת קם, שפאר בדרך להוליווד, הנסיך הירוק, החיים הנסתרים של שייקה אופיר, משפחה בטרנס, חרוט בגופי, טהורה לעד, קינג ביבי, מוות בבאר שבע, עלייתה ונפילתה של ענבל אור, הצלמניה, לעזוב את גן עדן, רוקפור: מכונת הזמן, הלובי, אהובה עוזרי: צלצולי פעמונים, מאיר אריאל: שיר כאב, ואני הייתי שם, סוסיתא, הסוד שכולם יודעים, האברך מהחזבאללה, גן עדן, פוטו פרג׳, החבר דב, אחרייך, זונה כמוני, אליפלט: דוד שלי גיבור, היינריך הימלר: אדם הגון, היה היה ילד, לאהוב את סופיה, אתה מת רק פעמיים, רבין: במילותיו שלו, לשמור בבטן, המוזיאון, דימונה טוויסט, החברה הכי גרועה בעולם, המתנחלים, דרק רוט - התיק נפתח, ילדי השמש, גוגל בייבי, התליין, דיפלומט, האגדה על ניקולאי וחוק השבות, 77 מדרגות, בדרך למעלה, כלות מאוקראינה, תרשום אני ערבי, הטוקבקיסטים, מוסר השילומים, שתיקת הארכיון.
סוף העולם שמאלה
תקציר
שתי משפחות שהיגרו לישראל, האחת ממרוקו והשנייה מהודו, מוצאות את עצמן חיות בשכנות. אין להן דבר במשותף מלבד החלום ושתי בנות בגיל ההתבגרות. למרות ההבדלים ביניהן, ניקול המשוחררת והקלילה ושרה, ההודית, השקולה והרצינית, הופכות לחברות טובות. הנעורים והתשוקה שלהן לחופש עוזרים להן להתגבר על דעות קדומות, בזמן שבעיירה לא רק שההודים מוצאים עצמם במקום המרוחק מה"מערב" הנשאף, אלא הם אף נגררים למלחמות תרבות עם המרוקאים.
המרוקאים היצירתיים והיצריים, המחשיבים עצמם "צרפתים", מתנשאים מעל ההודים "השחורים". ההודים המאופקים והשקטים, המחשיבים עצמם "בריטים", רואים במרוקאים בני אדם בורים וגסי רוח. ההתנגשות בין המהגרים משתי "האימפריות" אינה עוזרת לפתרון המשבר הכלכלי ותחושת הנטישה והאובדן.
Yes דוקו
סדרות מקור בולטות
המניע, שלום, האגרוף: סדרת הגמר, אחרי חצות: הסוד הכי שמור בעיר, דיין: המשפחה הראשונה, אהובתו של שודד השעונים, הטייסות, טרנסקידס, החיים הסודיים של בני 4, תיק חיי, עוד סיפור אחד ודי, אריק איינשטיין: שיר אהבה סטנדרטי, נעלמות, יומני אוסלו, ישראלים שמשנים את העולם, סיפורי בדים, מגידו, בית. פזמון, שידוך משמיים, נפילתה ועלייתה של המחתרת היהודית, בדרך הביתה, יהודה יוצא למלחמה, מאה מיליון צפיות, סיליקון ואדי, העיתונאים, החיים הסודיים של בני ה-4, שישים, גשר על הואדי, לונדון פינת בן יהודה, הנרגנים, הנרגנות, חתונה ישראלית.
סדרות וסרטי רכש בולטים
RBG: רות ביידר גינזבורג, טינה, כל מה שנושם, סבאיה, נבלני, שלושה זרים זהים, הנסיכה, קולקטיב, מלכת ורסאי, אהובי אל תחצה את הנהר, חלומות הסושי של ג'ירו, רכבת אחרונה הביתה, טיפול זוגי, סיפורים שאנו מספרים, ארץ הדבש, איימי, הנדר, מישה והזאבים, הילרי, מחפשים את שוגרמן, רצח במידל ביץ׳, אקוורלה, קולקטיב, טיפול זוגי, טייגר, 76 ימים, אני גרטה, בלאקפיש, הלגונה הסודית, נטושים, קאטפיש
סוף העולם שמאלה
תקציר
שתי הנערות הבוחנות את גבולות המוסר המרדני, מתמרדות כנגד הוריהן בעוד הן רוקמות חלומות על כוכבות בסגנון המערב, ובמשפחות שלהן הכול הרבה יותר מורכב.
המהלך ה"רגיל" של החיים נעצר בבת אחת כאשר אביה של ניקול, איזק, מארגן שביתה במפעל היחיד בעיירה. הדבר משבית את העיירה כולה ומוביל למשבר כלכלי וחברתי.
Yes דוקו
מנהלי הערוץ בעבר ובהווה
2006-2007 – גיורא יהלום
סוף העולם שמאלה
תקציר
כתוצאה מהמצוקה הקולקטיבית והפרטית, נראה כי כל הגבולות התרבותיים קורסים: מכיוון שאין כלל מקורות עבודה אחרים באופק, אנשי העיירה מוצאים לעצמם "הרפתקאות" שונות על מנת להימלט מהשעמום ולמצוא משמעות כלשהי. בעוד רוג'ר, אביה של שרה, מוצא עצמו מעורב ברומן לוהט עם סימון, רקדנית לשעבר מקזבלנקה, רייצ'ל, אשתו, מנסה להציל את נישואיה בעזרת כישופים. איזק מגלה שאשתו האהובה (אמה של ניקול) גוססת מסרטן הדם ובתם ניקול ממשיכה ברומן האסור עם המורה הצעיר. שרה אינה מתנגדת לחיזוריו של גבי, בריון העיירה, ושאר התושבים מכלים זמנם לריק בבית הקפה השכונתי.